# Нурбәк Батулла

Нурбәк Батулла, Нурбәк Роберт улы Батуллин (1988 елның 6 марты, ССРБ, РСФСР, ТАССР, Казан) — биюче, хореограф, балетмейстер, 2007-2010 елларда Муса Җәлил исемендәге Татар дәүләт опера һәм балет театрының балет биючесе. 2016 елдан Габдулла Кариев исемендәге Казан татар дәүләт яшь тамашачы театрының балетмейстеры. «Алтын битлек» (2018), Муса Җәлил исемендәге (2019), «Тантана» (2021) һәм Дамир Сираҗиев исемендәге (2024) премияләр лауреаты.

# Нурбәк Батулла
## Тәрҗемәи хәле

1988 елның 6 мартында Казанда язучы Роберт Мөхлисулла улы Батуллин (Рабит Батулла) гаиләсендә туган. Әнисе Рузия. Энесе Байбулат (16.03.1993, режиссер). Казанның 155нче мәктәбен (1999), «балет биючесе» белгечлеге буенча Казан хореография укуханәсен (ТР халык артисты В. Н. Бортяков классы, 2007) тәмамлаган. Ике ел Казан консерваториясенең балетмейстрлык факультетында укый. 2012 елга кадәр Н. А. Римский-Корсаков исемендәге Санкт-Петербург консерваториясендә «балетмейстер-хореограф» белгечлеге буенча укуын дәвам итә (А. Полубенцев курсы). «Драма һәм кино актеры» белгечлеге буенча Санкт-Петербург театр сәнгате академиясен (Россия дәүләт сәхнә сәнгате институты(рус.)татар., рус. РГИСИ) тәмамлаган (Л. Грачева, В. Фильштинский курсы, 2016).
2007-2010 елларда Муса Җәлил исемендәге Татар дәүләт опера һәм балет театрының балет биючесе. Театрның «Мадам Баттерфляй» һ. б. спектакльләрендә катнаша.
2016 елдан Габдулла Кариев исемендәге Казан татар дәүләт яшь тамашачы театры балетмейстеры, сәхнәгә куючы.
2016 елдан Казан хореография укуханәсендә укыта.

# Нурбәк Батулла
## Иҗаты

Халыкара театр проектларында катнаша. «Сөембикә» биюе, «Бие-бие Хәйбулла», «MY NURIEV» моноспектакле, хореографик номерлар («Шамаил» спектакле) авторларының берсе. Композитор Ислам Вәлиев белән «ДНК күчеше» (DNA Shift) биюен иҗат итә.
«Иҗади мохит» мәдәни башлангычлар фонды куйган «Зов начала (Әлиф)» спектаклендә баш рольне башкаручы. Спектакльнең идея авторы һәм режиссеры — Туфан Имаметдинов. Сәхнәдә татар халкы мең елдан артык кулланган гарәп әлифбасы бию аша күрсәтелде.
«Театрда импровизация» актерлык лабораториясе дигəн проектта катнаша.
2019 елның 4 ноябрендә «Калеб» клубы проекты булган «Өтүкән» перформансын (Йолдыз Миңнуллинаның «Өтүкән» поэмасына нигезләнеп) сәхнәгә куя.
Екатеринбург дәүләт опера һәм балет академия театрында(рус.)татар. Пётр Чайковскийның «Черевички» кәмит-фантастик операсын куюда катнаша. Тамашаны Екатеринбургта күрсәтәчәкләр. Н. Батулла беренче мәртәбә опера спектакле өчен биюләр иҗат итә, аңа моны «Черевички»ны куючы режиссёр Борис Павлович(рус.)татар. тәкъдим иткән.

# Нурбәк Батулла
## Фильмография

* 2014 — «Рудик» (режиссер Фәрит Дәүләтшин, сценарий авторы Рабит Батулла) — яшь Нуриев.

# Нурбәк Батулла
## Гаиләсе

Хатыны Алена, керәшен кызы. Уллары Туран белән Ирхан.

# Нурбәк Батулла
## Бүләкләре, мактаулы исемнәре

* 2018 ел — «Алтын битлек» премиясе — «Әлиф» спектаклендәге роле өчен («Балет-заманча бию / ир-ат роле» номинациясе җиңүчесе).
* 2019 ел — Муса Җәлил премиясе — «Алтын битлек» премиясенә лаек булган «Әлиф» спектаклендәге роле өчен.
* 2021 — «Тантана» премиясе — «Иң яхшы актерлар ансамбле» номинациясендә Татарстан милли китапханәсенең MON театр мәйданчыгында куелган «Моң» лирик комедиясендәге роле өчен (Лилия Мәсгутова, Анастасия Радвогина белән өчесенә)
* 2024 ― Дамир Сираҗиев премиясе